text: аққайнар жамбыл облысы меркі ауданы, сұрат ауылдық округі құрамындағы ауыл. округ орталығы сұрат ауылынан қарай 1,5 км-дей, аудан орталығы меркі ауылынан қарай 11 км-дей жерде. тұрғыны 404 адам (2009). бұрын ортаңғы киров деп аталған. тәуелсіздік алғаннан кейін аққайнар атауына ие болды. аққайнар деген жердің, тұрғылықты халық сусындаған қайнардың аты, сондықтан ауыл "аққайнар" атын алған. 1950 жылы "сұрат" колхозына біріктіріліп, киров атындағы колхоз деп аталды. колхоз таратылған соң бұл ауылдың адамдары шаруа қожалықтарын құрып, тіршілік жасауда.